Reykjavíkurborg veitti í sumar styrki til nýsköpunar í ferðaþjónustu í fyrsta sinn . Efnt var til hugmyndasamkeppni af þessu tilefni og bárust á sjöunda tug hugmynda til Höfuðborgarstofu . Skipaður var starfshópur til að fara yfir hugmyndirnar en í honum sátu fulltrúar frá menningar - og ferðamálaráði Reykjavíkur , Höfuðborgarstofu , Nýsköpunarmiðstöð , Útflutningsráði og Samtökum ferðaþjónustunnar . Vatnavinir hlutu styrk til að þróa áfram hugmyndir um fjölbreyttari baðmenningu í Reykjavík . Vatnavinir vilja leggja áherslu á náttúruupplifun innan borgarmarkanna og þannig auka fjölbreytnina og styrkja ímynd Reykjavíkur ennfrekar sem ´ Heilsuborg ´ . Þórdís Ágústsdóttir hlaut styrk til að vinna að Ljósmyndasýningu í Reykjavík sem haldin verður í fyrsta sinn árið 2011 . Inga Jessen hlaut styrk til að hanna og viðhalda vefsíðunni Freecitytravel.com – heimasíða þar sem ferðamenn geta nálgast fjölbreyttar upplýsingar um ókeypis afþreyingu í Reykjavík á einum stað . Sigurður Hall hlaut styrk til að koma upp og viðhalda íslenskri gourmet matarsíðu byggðri á og tengdri Food and Fun hátíðinni . Markmiðið er að kynna Reykjavík sem heimsklassa matarborg – borg sem vert er að heimsækja vegna veitingastaðanna og matarins . Valgeir Guðjónsson hlaut styrk til að setja á svið sýninguna Iceland in reverse : A musical journey from present Iceland to the past . Þetta er sýning með leik og söng um sögu Íslands ætluð ferðamönnum . Sjá einnig Reykjavikihospitality.com . Hönnunarmiðstöð Íslands hlaut styrk til að efna til samkeppni um Reykjavíkurminjagrip . Keppnin er öllum opin og felst í því að hanna nýjan og einkennandi minjagrip fyrir Reykjavík . Verðlaunatillagan skal endurspegla vörumerki Reykjavíkur sem ferðamannaborgar , Reykjavík - Pure Energy . Vörumerkið vísar til þeirrar hreinu orku sem sem Reykjavík býr yfir í fleiri en einni merkingu : í náttúrunni , vatninu , menningunni og sköpunarkraftinum . Takist vel til má ætla að gripurinn gæti orðið einkennandi fyrir Reykjavík og seldur víða í borginni . Besta hönnunarhugmyndin hlýtur 600.000 kr. verðlaun . Sjá nánar um verðalaunin hér . Mynd : Áslaug Friðriksdóttir formaður menningar og ferðamálaráðs ásamt þremur aðstandendum vatnavina þeirri Aðalheiði Lilju Guðmundsdóttur , Maríu Sjöfn Dupuis Davíðsdóttur og Olgu Guðrúnu Sigfúsdóttur við afheningarathöfnina í Ráðhúsinu .